b'\n_START_ARTICLE_\nPoprsnica\n_START_PARAGRAPH_\nPop\xc5\x95snica, p\xc5\x95sna mr\xc3\xa9na ali pl\xc3\xa9vra je serozna mrena, ki pokriva povr\xc5\xa1ino plju\xc4\x8d in notranjost prsne votline. Vsako plju\xc4\x8dno krilo obdajata dve serozni mreni, stenska in drobovna poprsnic, ki se tesno prilegata in oklepata poprsni\xc4\x8dno (plevralno) votlino. V poprsni\xc4\x8dni votlini se nahaja le nekaj mililitrov na tanko razporejene serozne teko\xc4\x8dine, ki zmanj\xc5\xa1uje trenje obeh seroznih mren med dihanjem. Stenska poprsnica je zelo ob\xc4\x8dutljiva na bole\xc4\x8dino, medtem ko drobovna poprsnica ni, saj ne vsebuje senzori\xc4\x8dnih \xc5\xbeivcev.\n_START_SECTION_\nVloga\n_START_PARAGRAPH_\nZaradi pro\xc5\xbenosti plju\xc4\x8dnega tkiva te\xc5\xbeijo plju\xc4\x8da h kolapsu, prsni ko\xc5\xa1 pa te\xc5\xbei k raz\xc5\xa1iritvi, zato se v poprsni\xc4\x8dni votlini ustvarja negativni tlak. Le-ta z vlekom omogo\xc4\x8da, da se l\xc3\xa1hko in pro\xc5\xbeno plju\xc4\x8dno tkivo med dihanjem pasivno razteza in kr\xc4\x8di hkrati s pove\xc4\x8danjem zmanj\xc5\xa1anjem prostornine prsega ko\xc5\xa1a.'